ГОДИШЕН ДОКЛАД ЗА ДЕЙНОСТТА

НЧ „ПРОСВЕТА-1907“

с.Надарево, общ. Търговище

за 2022г.

 Народно читалище „Просвета -1907“ с.Надарево развива своята дейност като пазител и разпространител на българската култура, съчетавайки традиционни, утвърдени и популярни дейности.

Читалищното настоятелство се отчита по изпълнението на задачите от основните насоки за развитие на читалищната дейност и културен календар за 2022 година.

1. **Ръководна и административни дейности:**

 Читалищното настоятелство със своята ръководна роля има за цел да обедини усилията за укрепване на читалищната дейност, изграждане на сътрудничество и партньорство с други читалища и организации, да работи за финансовото стабилизиране и начини за увеличаване на приходите на читалището, както и за повишаване на интереса и желанието за творческа изява на населението.

 Членовете на Настоятелството работеха с отговорност и всеотдайност през отчетния период. Дейността на читалището се организираше съгласно приетия културен календар и програма за развитие на читалищната дейност през 2022 г., в които са залегнали основните му задачи да развива културно-просветна и информационна дейност и да съхранява обичай и традиции . Членовете на читалището през 2022 са 51 члена съгласно ЗНЧ. Субсидираната численост на персонала е 1.0 бройка. Читалищния секретар участва в месечните сбирки на ОЧС Търговище, осъществява ежемесечните административни дейности.

 **2. Библиотечна и информационна дейност**

 Една от основните дейности на читалището е библиотечната, обслужва населението , ОУ „Паисий Хилендарски“ , ЦДГ „Първи юни“ в село Надарево и главната и задача е работа с читателя. Библиотечният фонд наброява 12 637 библиотечни единици, има регистрирани 80 читатели и 1850 тома заета литература .

 Чрез табла и витрини се изнасяше информация за литература, за културният живот на библиотеката и за услугите, които предлагаме на потребителите. Изготвени бяха тематични кътове и изложби на литература, литературни четения свързана с бележити дати и събития от местен и национален характер.

* Христо Ботев /от рисунки - образа на поета, родната му къща и кораба Радецки/
* Васил Левски - оцветявахме и рисувахме тематични картини
* Героите от Басните на Лафонтен - рисунки
* С любов към книгите-рисунки на български народни приказки
* Национален празник / III март оформяне на фото изложба в библиотеката /
* Седмица на детската книга-детски рисунки на любими приказни герои
* Ден на земята- оформяне на витрина с книги и енциклопедии за деца
* Съединението на България – фото изложба
* Ден на народните будители – витрина с портрети и книги

 В библиотеката има Интернет и ползването на компютърните услуги е безплатно за регистрираните читатели, извършват се информационни справки и копирни услуги.

Читалищната библиотека има образователна функция. В нея се организират се срещи с творци, презентации на книги , конкурси, викторини , уроци и др. Потребителите на библиотеката участват в различни инициативи : - Национална библиотечна седмица, лятна читалня , тематични изложби от рисунки, „Запознай се с книжката“ - посещение на децата в библиотеката. и др.

**Беседи -** разговор под формата на диалог **:**

* Х. Ботев – Викторина
* В. Левски – „Заветите на Левски“- викторина с децата
* 260 год. От рождението на Паисий – Как се пише история с перо
* Коледа и сурваки – народните обичай и традиции/Лозинка Йорданова/
* **Срещи с творци–** писателката Ивелина Радионова

**Литературни четения** свързана с бележити дати и събития от местен и национален характер

* - „Човекът икона - Васил Левски“- рецитал
* - Дора Габе – лит. четене с деца за деца
* - Ден на народните будители – лит. четене от творчеството на поети и писатели
* - В света на Йовковото творчество- литературно утро

**Чествания и годишнини-**

* - 115 г. Асен Разцветников
* - 115 г. Астрит Лингрен

 **3.Културно-масова дейност:**

Всички инициативи в читалището през 2022 год.се случват с активна взаимна работа с местното училище, детската градина, с помощта на самодейци доброволци и членове на НЧ като пример за екипна работа в рамките на дейностите, планирани в културния календар на читалището. Неговата политика бе насочена към съхраняване на културните традиции.Тук децата намират реализация в дейности на клубна форма през свободното си време.

 Традиционно проявите в него са организирани в партньорство между читалища, детска градина, училище. Съвместните дейности разшириха видимо формата, съдържанието и капацитета на културния живот на територията на селото ни.Тук искам да изкажа огромната си благодарност на Г-жа Иванка Николова, Г-жа Росалина Ангелова и Г-жа Джейлян Муса за съдействието и помощта за провеждането на различни мероприятия.

Участие в онлайн конкурси и фестивали:

**Национални**

* „Автентичност и съвремие” Попово – бронзов медал -2 участник;
* „Участие на певческата група при ОЧС Търговище в предаването „Джинс“ по БНТ
* „Регионален преглет и класиране за Копривщица“ – грамота
* „Копривщица 2022г.“ бронзов медал – 2 участник;
* „Който се смее не старее” с.Паламарца – ОЧС сребърен медал -2 участник,
* „Който се смее не старее”- ДТГ Купа и златен медал -3 уч
* “Празник на градинаря,, с.Одринци, общ. Добрич
* „Празник на тиквата” с. Кочово, общ. В. Преслав ДТГ – 8 уч- 2 втори места
* „Празник на кратуната” с. Гостилица, общ. Дряново - онлайн – 4 уч / Приз за отлично представяне, медал /
* „Празник на кратуната“- певческа група – грамота

**Общинки**

* „Фестивал на детските игри“ с.Г. Соколово- грамота „Фисекът пее“ с.Буховци - грамота

**Участниците в клубовете**

**Изяви:**

* „Празник на виното и любовта“ онлайн конкурс – грамота с.Баячево
* “В духа на коледните празници„- сертификат за участие гр. Бургас
* НК „Тихо се сипе първия сняг“- грамота гр.Бургас
* „Подари картичка“ с.Давидово
* „Коледни картички“ гр.В. Преслав
* Моята коледа“ с.Макариополско
* „Приказна коледа“- мега мама и ИК „Хермес- грамота
* НВК за „Обредни песни“ в две категории с.Г.Соколово-2 грамоти
* „Моите забавни зимни приключения“с.Кралево -2 грамоти
* „Шарени чорапье“ с.Пешера, общ.Земен грамота и медал
* Баба Марта – 2 грамоти
* „Великден през моите очи“ с.Новград, общ. Ценово– трета награда и грамота
* „Шарен великден“ с.Новоселяне, общ. Бобовдол-грамота
* „Чети за светлина-2022г.“ – сертификат за всички 15 участника, с.Цар Самуил и с. Преславци, общ.Тутракан
* „Моят любим сезон“- Мега Мама и ИК „Хермес - грамота
* „Престилката символ на женското начало“ с. Злато поле, общ. Димитровград- грамота
* „Моята цветна градина“ с. Хрищени, общ. Стара Загора- грамота
* „Моето лозе-моята гордост“ с.Брестовица, общ. Родопи -грамота
* „Нашите деца в български народни носии“с.Новоселяне, общ.Бобовдол- грамота
* „Който се смее, не старее“с.Паламарца-2 грамота

 Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото.

**5.Социални дейности:**

 „Колко е важно да помагаме“ под това мото проведохме беседа с децата за разберат,че както се отнасяте към другите, така ще се отнасят и към вас. Оказахме помощ при попълване на документи, справки за задължения и др.

 Без да мислим,че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.

15 март 2023 год.

Председател: Секретар:

 /Илка Величкова/ /Д. Петрова/